Avis juridique important

|

31996L0093

Οδηγία 96/93/ΕΚ του Συμβουλίου της 17ης Δεκεμβρίου 1996 σχετικά με την πιστοποίηση ζώων και ζωικών προϊόντων

Επίσημη Εφημερίδα αριθ. L 013 της 16/01/1997 σ. 0028 - 0030

ΟΔΗΓΙΑ 96/93/ΕΚ ΤΟΥ ΣΥΜΒΟΥΛΙΟΥ της 17ης Δεκεμβρίου 1996 σχετικά με την πιστοποίηση ζώων και ζωικών προϊόντωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι, βάσει της οδηγίας 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), βάσει της οδηγίας 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους στο ενδοκοινοτικό εμπόριο ζώντων ζώων και προϊόντων με προοπτική την υλοποίηση της εσωτερικής αγοράς (4), είναι ευθύνη των κρατών μελών που παράγουν ή αποστέλλουν, να διασφαλίσουν ότι οι κτηνιατρικοί έλεγχοι και, ενδεχομένως, η πιστοποίηση διεξάγονται με τον κατάλληλο τρόπο 7ότι, για τη διασφάλιση της ομαλής λειτουργίας της εσωτερικής αγοράς ζώντων ζώων και ζωικών προϊόντων, τα κράτη μέλη θα πρέπει να είναι σε θέση να έχουν πλήρη εμπιστοσύνη στην πιστοποίηση που συντάσσεται στους τόπους παραγωγής κα αποστολής 7ότι ο στόχος αυτός δεν μπορεί να επιτευχθεί από μεμονωμένα κράτη μέλη 7 ότι, ως εκ τούτου, θα πρέπει να θεσπισθούν κοινοί κανόνες για τις υποχρεώσεις των αρμοδίων αρχών και των αρμοδίων για την πιστοποίηση όσον αφορά την πιστοποίηση ζώων και ζωικών προϊόντων, σύμφωνα με την κοινοτική νομοθεσία 7ότι πρέπει να διασφαλισθεί ότι οι κανόνες και αρχές που εφαρμόζουν οι αρχές πιστοποίησης τρίτων χωρών παρέχουν εγγυήσεις τουλάχιστον ισοδύναμες προς αυτές της παρούσας οδηγίας 7ότι πρέπει να ληφθούν αποτελεσματικά μέτρα για να αποφευχθεί η παραπλανητική ή η ψευδής πιστοποίηση,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία θεσπίζει τους εφαρμοστέους κανόνες κατά την πιστοποίηση που απαιτείται από την κτηνιατρική νομοθεσία.Άρθρο 2 1. Για τους σκοπούς του παρόντος κανονισμού νοούνται ως:«κτηνιατρική νομοθεσία»: η νομοθεσία που περιέχεται στο παράρτημα Α της οδηγίας 89/662/ΕΟΚ και στα παραρτήματα Α και Β της οδηγίας 90/425/ΕΟΚ 7«αρμόδιος για την πιστοποίηση»: ο επίσημος κτηνίατρος ή, όπου προβλέπεται από την κτηνιατρική νομοθεσία, κάθε άλλο πρόσωπο εντεταλμένο από την αρμόδια αρχή για την υπογραφή των πιστοποιητικών που απαιτούνται από την εν λόγω νομοθεσία.2. Επιπλέον, πέραν των ανωτέρω, ισχύουν κατ' αναλογία και οι ορισμοί που περιέχονται στο άρθρο 2 των οδηγιών 89/662/ΕΟΚ και 90/425/ΕΟΚ.Άρθρο 3 1. Η αρμόδια αρχή μεριμνά ώστε οι αρμόδιοι για την πιστοποίηση να γνωρίζουν επαρκώς την κτηνιατρική νομοθεσία όσον αφορά τα προς πιστοποίηση ζώα ή προϊόντα και να τηρούνται ενήμεροι σε γενικές γραμμές όσον αφορά τους κανόνες για την κατάρτιση και τη χορήγηση των πιστοποιητικών και - εάν αυτό απαιτείται - για τη φύση και την έκταση των ερευνών, δοκιμών ή εξετάσεων που πρέπει να διεξάγονται πριν από την πιστοποίηση.2. Οι αρμόδιοι δεν πρέπει να πιστοποιούν στοιχεία για τα οποία δεν έχουν ιδία γνώση ή τα οποία δεν είναι δυνατό να εξακριβώσουν.3. Οι αρμόδιοι για την πιστοποίηση δεν πρέπει να υπογράφουν λευκά ή ελλιπή πιστοποιητικά ούτε πιστοποιητικά που αφορούν ζώα ή προϊόντα τα οποία δεν επιθεώρησαν ή τα οποία δεν υπόκεινται πλέον στον έλεγχό τους. Εάν ένα πιστοποιητικό υπογράφεται βάσει ενός άλλου πιστοποιητικού ή βεβαίωσης, ο αρμόδιος για την πιστοποίηση πρέπει να έχει στην κατοχή του το έγγραφο αυτό πριν από την υπογραφή.4. Οι παρούσες διατάξεις δεν εμποδίζουν τον επίσημο κτηνίατρο να υπογράφει πιστοποιητικά βάσει δεδομένων:α) που έχουν πιστοποιηθεί, σύμφωνα με τις παραγράφους 1 έως 3 του παρόντος άρθρου, από άλλο πρόσωπο εξουσιοδοτημένο από την αρμόδια αρχή το οποίο ενεργεί υπό τον έλεγχο του εν λόγω κτηνιάτρου, εφόσον είναι σε θέση να επαληθεύσει την ακρίβεια των δεδομένων αυτών ήβ) που έχουν ληφθεί στο πλαίσιο των προγραμμάτων επιτήρησης, με αναφορά σε επίσημα αναγνωρισμένα σχέδια ποιοτικής διασφάλισης ή μέσω συστήματος επιτήρησης των επιδημιών,στις περιπτώσεις όπου αυτό επιτρέπεται σύμφωνα με την κτηνιατρική νομοθεσία.5. Οι ενδεχόμενες λεπτομέρειες εφαρμογής του άρθρου αυτού μπορούν να θεσπιστούν σύμφωνα με τη διαδικασία που προβλέπεται στο άρθρο 7.Άρθρο 4 1. Οι αρμόδιες αρχές λαμβάνουν όλα τα αναγκαία μέτρα για τη διασφάλιση της αξιοπιστίας της πιστοποίησης. Ιδίως, μεριμνούν ώστε οι εντεταλμένοι από αυτές αρμόδιοι για την πιστοποίηση:α) να τελούν υπό καθεστώς που τους διασφαλίζει αμεροληψία και να μην έχουν κανένα άμεσο εμπορικό συμφέρον από τα πιστοποιούμενα ζώα ή προϊόντα ή από τις εκμεταλλεύσεις ή εγκαταστάσεις από τις οποίες προέρχονται 7β) να έχουν πλήρη γνώση του περιεχομένου κάθε πιστοποιητικού που υπογράφουν.2. Τα πιστοποιητικά συντάσσονται τουλάχιστον σε μία γλώσσα κατανοητή από τον αρμόδιο για την πιστοποίηση και τουλάχιστον σε μία από τις επίσημες γλώσσες της χώρας προορισμού, όπως προβλέπεται από την κοινοτική νομοθεσία.3. Κάθε αρμόδια αρχή πρέπει να είναι σε θέση να καθορίζει τη σχέση μεταξύ των πιστοποιητικών και των αρμοδίων για την πιστοποίηση που τα χορήγησαν και να μεριμνά ώστε ένα αντίγραφο όλων των πιστοποιητικών που εκδίδονται να είναι διαθέσιμο για χρονικό διάστημα που καθορίζεται από την εν λόγω αρχή.Άρθρο 5 1. Τα κράτη μέλη προβλέπουν και διενεργούν τους απαραίτητους ελέγχους για την πρόληψη της χορήγησης ψευδών πιστοποιητικών ή παραπλανητικών πιστοποιήσεων, καθώς και της παράνομης έκδοσης ή χρήσης πιστοποιητικών που κανονικά χορηγούνται για τις ανάγκες της κτηνιατρικής νομοθεσίας.2. Με την επιφύλαξη ενδεχόμενων διώξεων και ποινικών κυρώσεων, οι αρμόδιες αρχές πραγματοποιούν έρευνες ή ελέγχους και λαμβάνουν τα κατάλληλα μέτρα για την επιβολή κυρώσεων σε περίπτωση ψευδούς ή παραπλανητικής πιστοποίησης που φέρεται εις γνώση τους. Τα μέτρα αυτά μπορεί να περιλαμβάνουν την προσωρινή αναστολή της εντολής του αρμόδιου για την πιστοποίηση, εν όσω η έρευνα εκκρεμεί.Ειδικότερα, εάν διαπιστωθεί στη διάρκεια ελέγχων:α) ότι ένας αρμόδιος για την πιστοποίηση εν γνώσει του εξέδωσε ψευδές πιστοποιητικό, η αρμόδια αρχή προβαίνει, στο μέτρο του δυνατού, στις αναγκαίες ενέργειες ώστε να προληφθεί η υποτροπή 7β) ότι ένας ιδιώτης ή μια επιχείρηση χρησιμοποίησε δολίως ή παραποίησε επίσημο πιστοποιητικό, η αρμόδια αρχή λαμβάνει όλα τα κατάλληλα μέτρα ούτως ώστε, στο μέτρο του δυνατού, να προληφθεί η υποτροπή εκ μέρους του ιδιώτη ή της επιχείρησης. Τα μέτρα αυτά μπορεί να περιλαμβάνουν την άρνηση μεταγενέστερης χορήγησης επίσημου πιστοποιητικού στον ανωτέρω ιδιώτη ή επιχείρηση.Άρθρο 6 Η Επιτροπή, στο πλαίσιο των επιθεωρήσεων που προβλέπονται από την κοινοτική κτηνιατρική νομοθεσία και των ελέγχων που πραγματοποιούνται σύμφωνα με συμφωνίες ισοδυναμίας μεταξύ της Κοινότητας και τρίτης χώρας, εξακριβώνει ότι οι κανόνες και οι αρχές που εφαρμόζονται από τους αρμόδιους για την πιστοποίηση της τρίτης χώρας παρέχουν εγγυήσεις τουλάχιστον ισοδύναμες με εκείνες που προβλέπονται από την παρούσα οδηγία.Στην περίπτωση που οι εν λόγω επιθεωρήσεις ή/και οι έλεγχοι ή οι έλεγχοι οι προβλεπόμενοι από τις οδηγίες 90/675/ΕΟΚ και 91/496/ΕΟΚ δεικνύουν ότι οι αρχές αυτές δεν τηρούνται από τους αρμόδιους για την πιστοποίηση των τρίτων χωρών, είναι δυνατόν να αποφασισθούν συμπληρωματικές εγγυήσεις ή ειδικές απαιτήσεις σύμφωνα με τη διαδικασία του άρθρου 7 της παρούσας οδηγίας.Άρθρο 7 Όπου γίνεται παραπομπή στη διαδικασία που προβλέπει το παρόν άρθρο, η μόνιμη κτηνιατρική επιτροπή, η οποία έχει συσταθεί με την απόφαση 68/361/ΕΟΚ (5), αποφασίζει σύμφωνα με τους κανόνες του άρθρου 18 της οδηγίας 89/662/ΕΟΚ.Άρθρο 8 Πριν από τις 31 Δεκεμβρίου 1998, η Επιτροπή υποβάλλει στο Συμβούλιο έκθεση, συνοδευόμενη από προτάσεις σχετικά με την ενδεχόμενη χρησιμοποίηση ασφαλών ηλεκτρονικών μεθόδων διαβίβασης και πιστοποίησης.Το Συμβούλιο αποφασίζει όσον αφορά αυτές τις προτάσεις με ειδική πλειοψηφία.Άρθρο 9 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από την 1η Ιανουαρίου 1998. Ενημερώνουν αμέσως την Επιτροπή σχετικά.Οι κατ' αυτόν τον τρόπο θεσπιζόμενες διατάξεις περιλαμβάνουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Τα της παραπομπής αποφασίζονται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των κυριοτέρων διατάξεων εσωτερικού δικαίου που εκδίδουν στον τομέα της παρούσας οδηγίας.Άρθρο 10 Η παρούσα οδηγία απευθύνεται στα κράτη μέλη.Βρυξέλλες, 17 Δεκεμβρίου 1996.Για το ΣυμβούλιοΟ ΠρόεδροςI. YATES(1) ΕΕ αριθ. C 373 της 29. 12. 1994, σ. 16.(2) ΕΕ αριθ. C 56 της 6. 3. 1995, σ. 165.(3) ΕΕ αριθ. L 395 της 30. 12. 1989, σ. 13 7 οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ αριθ. L 62 της 15. 3. 1993, σ. 49).(4) ΕΕ αριθ. L 224 της 18. 8. 1990, σ. 29 7 οδηγία όπως τροποποιήθηκε τελευταία από την οδηγία 92/118/ΕΟΚ.(5) ΕΕ αριθ. L 255 της 18. 10. 1968, σ. 23.


title: Οδηγία 2010/66/EE του Συμβουλίου, της 14ης Οκτωβρίου 2010 , για την τροποποίηση της οδηγίας 2008/9/ΕΚ για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στο φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος

text:
               20.10.2010

               EL

               Επίσημη Εφημερίδα της Ευρωπαϊκής Ένωσης

               L 275/1

         ΟΔΗΓΊΑ 2010/66/EE ΤΟΥ ΣΥΜΒΟΥΛΊΟΥ
   της 14ης Οκτωβρίου 2010
   για την τροποποίηση της οδηγίας 2008/9/ΕΚ για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στο φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 113,
   την πρόταση της Ευρωπαϊκής Επιτροπής,
   Έπειτα από διαβίβαση του σχεδίου νομοθετικής πράξης στα εθνικά κοινοβούλια,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Αποφασίζοντας σύμφωνα με ειδική νομοθετική διαδικασία,
   Εκτιμώντας τα ακόλουθα:

               (1)

               Η οδηγία 2008/9/ΕΚ (3) για τον καθορισμό λεπτομερών κανόνων σχετικά με την επιστροφή του φόρου προστιθέμενης αξίας, που προβλέπεται στην οδηγία 2006/112/ΕΚ, σε υποκείμενους στο φόρο μη εγκατεστημένους στο κράτος μέλος επιστροφής αλλά εγκατεστημένους σε άλλο κράτος μέλος εφαρμόζεται στις αιτήσεις επιστροφής που υπεβλήθησαν μετά τις 31 Δεκεμβρίου 2009.

               (2)

               Για να εφαρμοσθεί η οδηγία 2008/9/ΕΚ, τα κράτη μέλη υποχρεούνται να αναπτύξουν διαδικτυακή πύλη, μέσω της οποίας οι υποκείμενοι στον φόρο που είναι εγκατεστημένοι σε κράτος μέλος υποβάλλουν αιτήσεις επιστροφής του φόρου προστιθέμενης αξίας που κατέστη απαιτητός σε κράτος μέλος στο οποίο δεν είναι εγκατεστημένοι. Η διαδικτυακή αυτή πύλη έπρεπε να έχει τεθεί σε λειτουργία από την 1η Ιανουαρίου 2010.

               (3)

               Σε λίγα κράτη μέλη παρουσιάστηκαν σημαντικές καθυστερήσεις και ορισμένα τεχνικά προβλήματα στην ανάπτυξη και τη λειτουργία των διαδικτυακών πυλών, τα οποία εμποδίζουν την εμπρόθεσμη υποβολή ορισμένων αιτήσεων επιστροφής. Κατά την οδηγία 2008/9/ΕΚ οι αιτήσεις πρέπει να υποβάλλονται στο κράτος μέλος εγκατάστασης έως τις 30 Σεπτεμβρίου του επόμενου ημερολογιακού έτους από εκείνο της περιόδου επιστροφής. Με δεδομένη την προθεσμία αυτή και την αδυναμία λειτουργίας ορισμένων διαδικτυακών πυλών, ορισμένοι υποκείμενοι στον φόρο διατρέχουν τον κίνδυνο να μην μπορέσουν να ασκήσουν το δικαίωμα έκπτωσης ΦΠΑ επί των δαπανών στις οποίες υποβλήθηκαν το 2009. Για τον λόγο αυτό, η προθεσμία θα πρέπει να παραταθεί, κατ’ εξαίρεση, μέχρι τις 31 Μαρτίου 2011 για τις αιτήσεις που αφορούν περιόδους επιστροφής του 2009.

               (4)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (4), τα κράτη μέλη παροτρύνονται να καταρτίζουν, προς ιδία χρήση, και προς όφελος της Ένωσης, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο και να τους δημοσιοποιούν.

               (5)

               Για να εξασφαλιστεί ότι οι υποκείμενοι στον φόρο δεν θα υποχρεωθούν να τηρήσουν την προθεσμία της 30ής Σεπτεμβρίου 2010 για τις αιτήσεις που αφορούν περιόδους επιστροφής του 2009, η παρούσα οδηγία θα πρέπει να αρχίσει να εφαρμόζεται από την 1η Οκτωβρίου 2010.

               (6)

               Συνεπώς, η οδηγία 2008/9/ΕΚ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο άρθρο 15 παράγραφος 1 της οδηγίας 2008/9/ΕΚ προστίθεται το ακόλουθο εδάφιο:

      «Οι αιτήσεις επιστροφής που αφορούν περιόδους επιστροφής του έτους 2009 υποβάλλονται στο κράτος μέλος εγκατάστασης, το αργότερο, στις 31 Μαρτίου 2011.».

   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία από την 1η Οκτωβρίου 2010. Ενημερώνουν αμέσως την Επιτροπή σχετικώς.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2010.
   Άρθρο 4
   Η παρούσα οδηγία απευθύνεται στα κράτη μέλη.

      Λουξεμβούργο, 14 Οκτωβρίου 2010.

            Για το Συμβούλιο

            Η Πρόεδρος

         J. SCHAUVLIEGE

      (1)  Γνώμη της 22ας Σεπτεμβρίου 2010 (δεν έχει ακόμα δημοσιευθεί στην Επίσημη Εφημερίδα).

      (2)  Γνώμη της 15ης Σεπτεμβρίου 2010 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ L 44 της 20.2.2008, σ. 23.

      (4)  ΕΕ C 321 της 31.12.2003, σ. 1.


Avis juridique important

|

32004L0030

Οδηγία 2004/30/ΕΚ της Επιτροπής, της 10ης Μαρτίου 2004, για την τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες βενζοϊκό οξύ, flazasulfuron και pyraclostrobin ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 077 της 13/03/2004 σ. 0050 - 0053

Οδηγία 2004/30/ΕΚ της Επιτροπήςτης 10ης Μαρτίου 2004για την τροποποίηση της οδηγίας 91/414/EOK του Συμβουλίου ώστε να καταχωριστούν οι ουσίες βενζοϊκό οξύ, flazasulfuron και pyraclostrobin ως δραστικές ουσίες(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), και ιδίως το άρθρο 6 παράγραφος 1,Εκτιμώντας τα ακόλουθα:(1) Σύμφωνα με το άρθρο 6 παράγραφος 2 της οδηγίας 91/414/ΕΟΚ, η Γερμανία παρέλαβε, στις 25 Μαΐου 1998, αίτηση από την Menno Chemie Vertriebs-Ges. για την καταχώριση της δραστικής ουσίας βενζοϊκό οξύ στο παράρτημα I της οδηγίας 91/414/ΕΟΚ. Με την απόφαση 98/676/ΕΚ της Επιτροπής(2), επιβεβαιώθηκε ότι ο φάκελος ήταν πλήρης υπό την έννοια ότι μπορεί να θεωρηθεί ότι ικανοποιεί καταρχήν τις απαιτήσεις όσον αφορά τα δεδομένα και τις πληροφορίες του παραρτήματος II και του παραρτήματος III της οδηγίας 91/414/EΟΚ.(2) Η Ισπανία έλαβε παρόμοια αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ στις 16 Δεκεμβρίου 1996 από την ISK Biosciences Europe SA σχετικά με την ουσία flazasulfuron. Ο φάκελος χαρακτηρίστηκε πλήρης με την απόφαση 97/865/ΕΚ της Επιτροπής(3).(3) Η Γερμανία έλαβε παρόμοια αίτηση σύμφωνα με το άρθρο 6 παράγραφος 2 της οδηγίας 91/414/ΕΟΚ στις 28 Φεβρουαρίου 2000 από την BASF AG σχετικά με την pyraclostrobin (προηγούμενη ονομασία: BAS 500F). Ο φάκελος χαρακτηρίστηκε πλήρης με την απόφαση 2000/540/EΚ της Επιτροπής(4).(4) Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, όσον αφορά τις χρήσεις που προτείνονται από τους αντίστοιχους αιτούντες. Τα κράτη μέλη που είχαν οριστεί εισηγητές υπέβαλαν σχέδια εκθέσεων αξιολόγησης για τις ουσίες στην Επιτροπή στις 22 Νοεμβρίου 2000 (βενζοϊκό οξύ), την 1η Aυγούστου 1999 (flazasulfuron) και στις 23 Νοεμβρίου 2001 (pyraclostrobin).(5) Τα σχέδια εκθέσεων αξιολόγησης έχουν επανεξετασθεί από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων. Η ανασκόπηση οριστικοποιήθηκε στις 28 Νοεμβρίου 2003 με τη μορφή της έκθεσης ανασκόπησης της Επιτροπής για τις ουσίες βενζοϊκό οξύ, flazasulfuron και pyraclostrobin.(6) Από τις ανασκοπήσεις των ουσιών βενζοϊκό οξύ, flazasulfuron και pyraclostrobin δεν προέκυψαν αναπάντητα ερωτήματα ή ανησυχίες, οι οποίες θα απαιτούσαν διαβούλευση με την επιστημονική επιτροπή φυτών.(7) Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν τις οικείες δραστικές ουσίες προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστούν οι ουσίες βενζοϊκό οξύ, flazasulfuron και pyraclostrobin στο παράρτημα Ι, ώστε σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτές τις δραστικές ουσίες να μπορούν να χορηγούνται σύμφωνα με τις διατάξεις της ανωτέρω οδηγίας.(8) Μετά την καταχώριση απαιτείται μια εύλογη χρονική περίοδος ώστε να μπορέσουν τα κράτη μέλη να εφαρμόσουν τις διατάξεις της οδηγίας 91/414/EΟΚ για τα φυτοπροστατευτικά προϊόντα που περιέχουν τις ουσίες βενζοϊκό οξύ, flazasulfuron ή pyraclostrobin, και ιδίως να επανεξετάσουν τις υφιστάμενες προσωρινές εγκρίσεις και, το αργότερο μέχρι το τέλος του εν λόγω χρονικού διαστήματος, να μετατρέψουν τις εγκρίσεις αυτές σε πλήρεις εγκρίσεις, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EΟΚ.(9) Ως εκ τούτου, είναι σκόπιμο να τροποποιηθεί αναλόγως η οδηγία 91/414/EΟΚ.(10) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη εκδίδουν και δημοσιεύουν, το αργότερο έως τις 30 Νοεμβρίου 2004, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Τα κράτη μέλη ανακοινώνουν αμέσως στην Επιτροπή το κείμενο των εν λόγω διατάξεων, καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.Εφαρμόζουν τις διατάξεις αυτές από την 1η Δεκεμβρίου 2004.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 31. Τα κράτη μέλη επανεξετάζουν την έγκριση για κάθε φυτοπροστατευτικό προϊόν που περιέχει βενζοϊκό οξύ, flazasulfuron ή pyraclostrobin, ώστε να διασφαλίζεται ότι τηρούνται οι όροι, όσον αφορά αυτές τις δραστικές ουσίες, οι οποίοι εκτίθενται στο παράρτημα I της οδηγίας 91/414/ΕΟΚ. Εφόσον είναι αναγκαίο, τροποποιούν ή ανακαλούν τις εγκρίσεις κατά τις διατάξεις της οδηγίας 91/414/ΕΟΚ πριν από τις 30 Νοεμβρίου 2004 το αργότερο.2. Για κάθε εγκεκριμένο φυτοπροστατευτικό προϊόν που περιέχει βενζοϊκό οξύ, flazasulfuron ή pyraclostrobin ως μοναδική δραστική ουσία, τα κράτη μέλη προβαίνουν σε επαναξιολόγηση του προϊόντος σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος ικανοποιεί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή καθορίζεται κατά πόσον το προϊόν ικανοποιεί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο και μέχρι τις 30 Νοεμβρίου 2005 το αργότερο, τροποποιούν ή ανακαλούν την έγκριση για κάθε προϊόν φυτοπροστασίας του είδους αυτού.3. Για κάθε φυτοπροστατευτικό προϊόν που περιέχει βενζοϊκό οξύ, flazasulfuron ή pyraclostrobin μαζί με μία ή περισσότερες δραστικές ουσίες οι οποίες περιέχονται όλες στον κατάλογο του παραρτήματος I της οδηγίας 91/414/ΕΟΚ, τα κράτη μέλη προβαίνουν σε επαναξιολόγηση του προϊόντος σύμφωνα με τις ενιαίες αρχές που προβλέπονται στο παράρτημα VI της εν λόγω οδηγίας, με βάση φάκελο ο οποίος ικανοποιεί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή καθορίζεται κατά πόσον το προϊόν ικανοποιεί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/EΟΚ. Εφόσον είναι αναγκαίο, τροποποιούν ή ανακαλούν την έγκριση για κάθε φυτοπροστατευτικό προϊόν του είδους αυτού έως την προθεσμία που ορίστηκε για την εν λόγω τροποποίηση ή ανάκληση στις αντίστοιχες οδηγίες για την τροποποίηση του παραρτήματος I προκειμένου να προστεθούν σε αυτό οι σχετικές ουσίες. Σε περίπτωση που οι αντίστοιχες οδηγίες ορίζουν διαφορετικές προθεσμίες, η προθεσμία θα είναι η τελευταία από τις καθορισθείσες ημερομηνίες.Άρθρο 4Η παρούσα οδηγία αρχίζει να ισχύει την 1η Ιουνίου 2004.Άρθρο 7Η παρούσα οδηγία απευθύνεται στα κράτη μέλη.Βρυξέλλες, 10 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2003/119/EK της Επιτροπής (ΕΕ L 325 της 12.12.2003, σ. 41).(2) ΕΕ L 317 της 26.11.1998, σ. 47.(3) ΕΕ L 351 της 23.12.1997, σ. 67.(4) ΕΕ L 230 της 12.9.2000, σ. 14.ΠΑΡΑΡΤΗΜΑΣτο τέλος του πίνακα του παραρτήματος I της οδηγίας 91/414/ΕΟΚ προστίθενται οι ακόλουθες σειρές">ΘΕΣΗ ΠΙΝΑΚΑ>"


Avis juridique important

|

31977L0452

Οδηγία 77/452/ΕΟΚ του Συμβουλίου της 27ης Ιουνίου 1977 περί αμοιβαίας αναγνωρίσεως των διπλωμάτων πιστοποιητικών και άλλων τίτλων νοσοκόμου υπευθύνου για γενική περίθαλψη και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών

Επίσημη Εφημερίδα αριθ. L 176 της 15/07/1977 σ. 0001 - 0007 Φινλανδική ειδική έκδοση: Κεφάλαιο 6 τόμος 1 σ. 0198  Ελληνική ειδική έκδοση: Κεφάλαιο 06 τόμος 1 σ. 0251  Σουηδική ειδική έκδοση: Κεφάλαιο 6 τόμος 1 σ. 0198  Ισπανική ειδική έκδοση: Κεφάλαιο 06 τόμος 2 σ. 0003  Πορτογαλική ειδική έκδοση : Κεφάλαιο 06 τόμος 2 σ. 0003

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουνίου 1977 περί αμοιβαίας αναγνωρίσεως των διπλωμάτων, πιστοποιητικών και άλλων τίτλων νοσοκόμου υπευθύνου για γενική περίθαλψη, και περί των μέτρων προς διευκόλυνση της πραγματικής ασκήσεως του δικαιώματος  εγκαταστάσεως και του δικαιώματος της ελεύθερης παροχής υπηρεσιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57, 66 και 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι, κατ' εφαρμογή της συνθήκης, απαγορεύεται από την λήξη της μεταβατικής περιόδου, κάθε διακριτική μεταχείριση με βάση την ιθαγένεια, όσον αφορά την εγκατάσταση και την παροχή υπηρεσιών- ότι η τοιουτοτρόπως πραγματοποιουμένη αρχή της ίσης  μεταχειρίσεως με τους ημεδαπούς εφαρμόζεται ιδίως κατά την έκδοση αδείας που ενδεχομένως απαιτείται για την ανάληψη των δραστηριοτήτων του νοσοκόμου υπευθύνου για γενική περίθαλψη, καθώς και για την εγγραφή ή τη συμμετοχή του ως μέλους στις  επαγγελματικές οργανώσεις ή συλλόγους- ότι κρίνεται, ωστόσο, ενδεδειγμένο να προβλεφθούν ορισμένες διατάξεις που να διευκολύνουν την πραγματική άσκηση από τους νοσοκόμους υπευθύνους για γενική περίθαλψη του δικαιώματος εγκαταστάσεως και του δικαιώματος της ελεύθερης παροχής υπηρεσιών- ότι, κατ' εφαρμογή της συνθήκης, τα Κράτη μέλη υποχρεούνται να μην παρέχουν οποιαδήποτε ενίσχυση, η οποία θα ηδύνατο να νοθεύσει τους όρους της εγκαταστάσεως- ότι, το άρθρο 57, παράγραφος 1 της συνθήκης προβλέπει την έκδοση οδηγιών για την αμοιβαία αναγνώριση των διπλωμάτων, πιστοποιητικών και άλλων τίτλων- ότι κρίνεται σκόπιμο να προβλεφθεί, ταυτόχρονα με την αμοιβαία αναγνώριση των διπλωμάτων, συντονισμός των όρων εκπαιδεύσεως του νοσοκόμου υπευθύνου για γενική περίθαλψη- ότι ο συντονισμός αυτός αποτελεί το αντικείμενο της οδηγίας 77/453/ΕΟΚ(3)- ότι, στα περισσότερα Κράτη μέλη, ο νόμος εξαρτά την ανάληψη των δραστηριοτήτων του νοσοκόμου υπευθύνου για γενική περίθαλψη και την άσκηση αυτών από την κατοχή διπλώματος νοσοκόμου- ότι, σε ορισμένα άλλα Κράτη μέλη, στα οποία δεν υφίσταται η προϋπόθεση  αυτή, το δικαίωμα κατοχής του τίτλου του υπευθύνου για γενική περίθαλψη νοσοκόμου ρυθμίζεται πάντως από το νόμο- ότι, όσον αφορά την κατοχή του τίτλου εκπαιδεύσεως, επειδή μία οδηγία περί αμοιβαίας αναγνωρίσεως των διπλωμάτων δεν περιλαμβάνει αναγκαστικά και την ουσιαστική ισοτιμία της εκπαιδεύσεως στην οποία αναφέρονται τα διπλώματα αυτά, πρέπει να επιτρέπεται η  χρήση τους μόνο στη γλώσσα του Κράτους μέλους καταγωγής ή προελεύσεως- ότι, προς διευκόλυνση της εφαρμογής της παρούσης οδηγίας από τις διοικήσεις των Κρατών μελών, τα Κράτη μέλη δύνανται να απαιτούν την υποβολή από τους δικαιούχους, οι οποίοι πληρούν τις προϋποθέσεις εκπαδεύσεως που απαιτεί η παρούσα οδηγία, μαζί με τους  τίτλους εκπαιδεύσεώς τους, πιστοποιητικού των αρμοδίων αρχών της χώρας καταγωγής ή προελεύσεως που να βεβαιώνει ότι οι τίτλοι αυτοί είναι οι αναφερόμενοι στην παρούσα οδηγία- ότι, σε θέματα ήθους και εντιμότητος, πρέπει να γίνει διάκριση μεταξύ των προϋποθέσεων που απαιτούνται αφ' ενός μεν για την αρχική είσοδο στο επάγγελμα, αφ' ετέρου δε για την άσκηση αυτού- ότι, σε περίπτωση παροχής υπηρεσιών, η απαίτηση εγγραφής ή συμμετοχής ως μέλους σε επαγγελματικές οργανώσεις ή συλλόγους, η οποία συνδέεται με τον σταθερό και μόνιμο χαρακτήρα της ασκουμένης δραστηριότητος στην χώρα υποδοχής, θα αποτελούσε αναμφίβολα  εμπόδιο γι' αυτόν που παρέχει τις υπηρεσίες, ένεκα του προσωρινού χαρακτήρα της δραστηριότητός του- ότι πρέπει, επομένως, να αποκλεισθεί- ότι χρειάζεται πάντως, στην περίπτωση αυτή να εξασφαλισθεί ο έλεγχος της επαγγελματικής πειθαρχίας, ο οποίος ανήκει  στην αρμοδιότητα των επαγγελματικών αυτών οργανώσεων ή συλλόγων- ότι, για τον σκοπό αυτόν και με την επιφύλαξη της εφαρμογής του άρθρου 62 της συνθήκης, πρέπει να προβλεφθεί η δυνατότης να επιβάλλεται στον δικαιούχο η υποχρέωση να δηλοποιεί την παροχή  υπηρεσιών προς την αρμoδία αρχή του Κράτους μέλους υποδοχής- ότι, όσον αφορά τις μισθωτές δραστηριότητες του υπευθύνου για γενική περίθαλψη νοσοκόμου, ο κανονισμός του Συμβουλίου (ΕΟΚ) αριθ. 1612/68 της 15ης Οκτωβρίου 1968, "περί της ελεύθερης κυκλοφορίας των εργαζομένων στο εσωτερικό της Κοινότητος"(4), δεν  περιέχει ειδικές διατάξεις για τα παρ' αυτού ρυθμιζόμενα επαγγέλματα που να αναφέρονται σε θέματα ήθους, εντιμότητος, επαγγελματικής πειθαρχίας και χρήσεως τίτλου- ότι, ανάλογα με το Κράτος μέλος, οι σχετικές ρυθμίσεις εφαρμόζονται ή δύνανται να  εφαρμόζονται στους μισθωτούς, όπως και στους μη μισθωτούς- ότι, οι δραστηριότητες του νοσοκόμου υπευθύνου για γενική περίθαλψη εξαρτώνται στα περισσότερα Κράτη μέλη από την κατοχή διπλώματος, πιστοποιητικού ή άλλου τίτλου νοσοκόμου- ότι οι  δραστηριότητες αυτές ασκούνται τόσο από ανεξάρτητους επαγγελματίες όσο και από μισθωτούς ή, ακόμη, υπό την ιδιότητα του μισθωτού και του μη μισθωτού από τα ίδια πρόσωπα κατά τη διάρκεια της επαγγελματικής τους σταδιοδρομίας εναλλάξ- ότι, κατά συνέπεια,  για να διευκολυνθεί πλήρως η ελεύθερη κυκλοφορία των επαγγελματιών αυτών εντός της Κοινότητος, κρίνεται αναγκαίο να επεκταθεί η εφαρμογή της παρούσης οδηγίας στους μισθωτούς νοσοκόμους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ Ι ΠΕΔΙΟ ΕΦΑΡΜΟΓΗΣ   Άρθρο 1  1. Η παρούσα οδηγία ισχύει για τις δραστηριότητες του νοσοκόμου υπευθύνου για γενική περίθαλψη.  2. Κατά την έννοια της παρούσης οδηγίας ως "δραστηριότητες του νοσοκόμου υπευθύνου για γενική περίθαλψη" νοούνται οι δραστηριότητες, που ασκούνται υπό τους ακόλουθους επαγγελματικούς τίτλους:  στην Ομοσπονδιακή Δημοκρατία της Γερμανίας:  "Krankenschwester", "Krankenpfleger"- στo Βέλγιο:  "hospitalier(ere) / verpleegassistent(e)", "infirmier(ere) hospitalier(ere) / "ziekenhuisvierpleger (-verpleegster)"- στη Δανία:  "sygeplejerske"- στη Γαλλία:  "infirmier(ere)"- στην Ιρλανδία:  "Registered General Nurse"- στην Ιταλία:  "infermiere professionale"- στο Λουξεμβούργο:  "infirmier"- στις Κάτω Χώρες:  "verpleegkundige"- στο Ηνωμένο Βασίλειο:  - Αγγλία, Ουαλία και Βόρειο Ιρλανδία:  "State Registered Nurse"- - Σκωτία:  "Registered General Nurse".   ΚΕΦΑΛΑΙΟ ΙΙ ΔΙΠΛΩΜΑΤΑ, ΠΙΣΤΟΠΟΙΗΤΙΚΑ ΚΑΙ ΑΛΛΟΙ ΤΙΤΛΟΙ ΝΟΣΟΚΟΜΟΥ ΥΠΕΥΘΥΝΟΥ ΓΙΑ ΓΕΝΙΚΗ ΠΕΡΙΘΑΛΨΗ   Άρθρο 2  Κάθε Κράτος μέλος αναγνωρίζει τα διπλώματα, πιστοποιητικά και τους άλλους τίτλους που χορηγούνται στους υπηκόους των Κρατών μελών από τα άλλα Κράτη μέλη, σύμφωνα με το άρθρο 1 της οδηγίας 77/453/ΕΟΚ και που απαριθμούνται στο άρθρο 3,  προσδίδοντάς τους στην επικράτειά του, όσον αφορά την ανάληψη μη μισθωτών δραστηριοτήτων του νοσοκόμου υπευθύνου για γενική περίθαλψη και την άσκηση αυτών, την ίδια ισχύ με τα διπλώματα, πιστοποιητικά και τους άλλους τίτλους που χορηγεί το Κράτος αυτό.    Άρθρο 3  Τα διπλώματα, πιστοποιητικά και οι άλλοι τίτλοι που αναφέρονται στο άρθρο 2, είναι:  α) στην Ομοσπονδιακή Δημοκρατία της Γερμανίας:  - τα πιστοποιητικά που χορηγούνται από τις αρμόδιες αρχές μετά την "staatliche Pr ufung in der Krankenpflege" (κρατική εξέταση νοσοκόμου),  - οι βεβαιώσεις των αρμοδίων αρχών της Ομοσπονδιακής Δημοκρατίας της Γερμανίας, που πιστοπο ούν την ισοτιμία των τίτλων εκπαιδεύσεως, οι οποίοι χορηγούνται από της 8ης Μαΐου 1945 από τις αρμόδιες αρχές της Λαϊκής Δημοκρατίας της Γερμανίας, με τους  τίτλους που απαριθμούνται υπό τον αριθμό 1- β) στο Βέλγιο:  - το πιστοποιητικό του "hospitalier(ere) / verpleegsassistent(e)", που χορηγείται από το Κράτος ή από τις σχολές που ιδρύθηκαν ή αναγνωρίσθηκαν από το Κράτος,  - το πιστοποιητικό του "infirmier(ere) hospitalier(ere) / ziekenhuisverpleger (-verpleegster)", που χορηγείται από το Κράτος ή τις σχολές που ιδρύθηκαν ή αναγνωρίσθηκαν από το Κράτος,  - το δίπλωμα του "infirmier(ere) gradue(e) hospitalier(ere) / gegradueerd ziekenhuisverpleger(ster)", που χορηγείται από το Κράτος ή από τις ανώτερες παραϊατρικές σχολές που ιδρύθηκαν ή αναγνωρίσθηκαν από το Κράτος- γ) στη Δανία:  - το δίπλωμα του "sygeplejerske", που χορηγείται από σχολή νοσοκόμων, αναγνωρισμένη από το Sundehedsstyrelsen (Εθνικός Οργανισμός Υγείας)- δ) στη Γαλλία:  - το diplome d' Etat d' "infirmier(ere)", που χορηγείται από το Υπουργείο Υγείας,  ε) στην Ιρλανδία:  - το πιστοποιητικό του "Registered General Nurse", που χορηγείται από το An Bord Altranais (Nursing Board)- στ) στην Ιταλία:  - το "diploma di abilitazione professionale per infermiere professionale", που χορηγείται από σχολές αναγνωρισμένες από το Κράτος- ζ) στο Λουξεμβούργο:  - το diplome d' Etat d' "infirmier",  - το diplome d' Etat d' infirmier hospitalier gradue, που χορηγείται από τον Υπουργό Δημοσίας Υγείας, βάσει της αποφάσεως της εξεταστικής επιτροπής- η) στις Κάτω Χώρες:  - τα διπλώματα του "verpleger A" "verpleegster A", "verpleegkundige A",  - το δίπλωμα του "verpleegkundige MBOV" (Hogere Beroepsopleiding Verpleegkundige),  - το δίπλωμα του "verpleegkundige HBOV" (Hogere Beroepsopleiding Verpleegkundige),  που χορηγούνται από μία εκ των εξεταστικών επιτροπών, οι οποίες διορίζονται από τις δημόσιες αρχές- θ) στο Ηνωμένο Βασίλειο:  - το πιστοποιητικό εγγραφής στο Γενικό Μητρώο, που χορηγείται στην Αγγλία και την Ουαλία από το General Nursing Council for England and Wales, στη Σκωτία από το General Nursing Council for Scotland και στην Βόρειο Ιρλανδία από το Northern Ireland  Council for Nurses and Midwives.   ΚΕΦΑΛΑΙΟ ΙΙΙ ΚΕΚΤΗΜΕΝΑ ΔΙΚΑΙΩΜΑΤΑ   Άρθρο 4  Κάθε Κράτος μέλος αναγνωρίζει ως επαρκή απόδειξη, προκειμένου περί υπηκόων των Κρατών μελών, των οποίων τα διπλώματα, πιστοποιητικά και άλλοι τίτλοι δεν ανταποκρίνονται στο σύνολο των ελαχίστων απαιτήσεων εκπαιδεύσεως που προβλέπονται στο άρθρο  1 της οδηγίας 77/453/ΕΟΚ, τα διπλώματα, πιστοποιητικά και άλλους τίτλους υπευθύνου για γενική περίθαλψη νοσοκόμου, που έχουν χορηγηθεί από τα Κράτη μέλη αυτά προ της θέσεως σε εφαρμογή της οδηγίας 77/453/ΕΟΚ, εφ' όσον συνοδεύονται από βεβαίωση που να  πιστοποιεί ότι οι υπήκοοι αυτοί επεδόθησαν πραγματικά και νόμιμα στις σχετικές δραστηριότητες νοσοκόμου υπευθύνου για γενική περίθαλψη επί τρία τουλάχιστον συνεχή έτη, κατά την διάρκεια των πέντε ετών που προηγούνται της χορηγήσεως της βεβαιώσεως.  Οι δραστηριότητες αυτές πρέπει να έχουν περιλάβει την πλήρη ευθύνη του προγραμματισμού, της οργανώσεως και της διοικήσεως των υπηρεσιών του νοσοκόμου προς τον ασθενή.   ΚΕΦΑΛΑΙΟ IV ΧΡΗΣΗ ΤΟΥ ΤΙΤΛΟΥ ΕΚΠΑΙΔΕΥΣΕΩΣ   Άρθρο 5  1. Με την επιφύλαξη του άρθρου 13, τα Κράτη μέλη υποδοχής φροντίζουν να αναγνωρίζεται στους υπηκόους των Κρατών μελών, οι οποίοι πληρούν τις προϋποθέσεις των άρθρων 2 και 4, το δικαίωμα να κάνουν χρήση του νομίμου τίτλου εκπαιδεύσεώς τους, κατά  το μέτρο που δεν είναι ταυτόσημος προς τον επαγγελματικό τίτλο, ενδεχομένως δε και της σχετικής συντμήσεως του Κράτους μέλους καταγωγής ή προελεύσεώς τους στην γλώσσα του Κράτους αυτού. Τα Κράτη μέλη υποδοχής δύνανται να επιβάλλουν να συνοδεύεται ο  τίτλος αυτός από το όνομα και την έδρα του ιδρύματος ή της εξεταστικής επιτροπής, που τον χορήγησε.  2. Αν ο τίτλος εκπαιδεύσεως του Κράτους μέλους καταγωγής ή προελεύσεως του ενδιαφερομένου συγχέεται στο Κράτος μέλος υποδοχής με τίτλο ο οποίος απαιτεί στο Κράτος αυτό συμπληρωματική εκπαίδευση που δεν έχει αποκτηθεί από τον δικαιούχο, το εν λόγω Κράτος  μέλος υποδοχής δύναται να επιβάλει στο δικαιούχο να χρησιμοποιεί τον τίτλο εκπαιδεύσεως του Κράτους μέλους καταγωγής ή προελεύσεως υπό κατάλληλη μορφή την οποία καθορίζει το Κράτος μέλος υποδοχής.   ΚΕΦΑΛΑΙΟ V ΔΙΑΤΑΞΕΙΣ ΠΡΟΣ ΔΙΕΥΚΟΛΥΝΣΗ ΤΗΣ ΠΡΑΓΜΑΤΙΚΗΣ ΑΣΚΗΣΕΩΣ ΤΟΥ ΔΙΚΑΙΩΜΑΤΟΣ ΕΓΚΑΤΑΣΤΑΣΕΩΣ ΚΑΙ ΤΟΥ ΔΙΚΑΙΩΜΑΤΟΣ ΤΗΣ ΕΛΕΥΘΕΡΗΣ ΠΑΡΟΧΗΣ ΥΠΗΡΕΣΙΩΝ ΤΟΥ ΥΠΕΥΘΥΝΟΥ ΓΙΑ ΓΕΝΙΚΗ ΠΕΡΙΘΑΛΨΗ ΝΟΣΟΚΟΜΟΥ Α. Ειδικές διατάξεις περί του δικαιώματος εγκαταστάσεως   Άρθρο 6  1. Το Κράτος μέλος υποδοχής, το οποίο απαιτεί από τους υπηκόους του αποδείξεις ήθους ή εντιμότητος για την αρχική ανάληψη μιας από τις δραστηριότητες που αναφέρονται στο άρθρο 1, δέχεται ως επαρκή απόδειξη, προκειμένου περί υπηκόων των άλλων  Κρατών μελών βεβαίωση χορηγούμενη από την αρμόδια αρχή του Κράτους μέλους καταγωγής ή προελεύσεως του ενδιαφερομένου που να πιστοποιεί ότι πληρούνται οι προϋποθέσεις ήθους ή εντιμότητος που απαιτούνται στο Κράτος μέλος αυτό για την ανάληψη της σχετικής  δραστηριότητος.  2. Όταν το Κράτος μέλος καταγωγής ή προελεύσεως δεν απαιτεί απόδειξη ήθους ή εντιμότητος για την αρχική ανάληψη της σχετικής δραστηριότητος, το Κράτος μέλος υποδοχής δύναται να απαιτήσει από τους υπηκόους του Κράτους μέλους καταγωγής ή προελεύσεως  απόσπασμα ποινικού μητρώου ή, ελλείψει τούτου, ισότιμο έγγραφο, εκδιδόμενο από την αρμόδια αρχή του Κράτους μέλους καταγωγής ή προελεύσεως.  3. Αν το Κράτος μέλος υποδοχής γνωρίζει σοβαρά και συγκεκριμένα γεγονότα, τα οποία συνέβησαν εκτός της επικρατείας του και δύνανται να έχουν συνέπειες στην ανάληψη της σχετικής δραστηριότητος, δύναται να ενημερώσει σχετικά το Κράτος μέλος καταγωγής ή  προελεύσεως.  Το Κράτος μέλος καταγωγής ή προελεύσεως εξετάζει την ακρίβεια των γεγονότων κατά το μέτρο που δύνανται να έχουν συνέπειες στο Κράτος μέλος αυτό ως προς την ανάληψη της σχετικής δραστηριότητος. Οι αρχές του Κράτους αυτού αποφασίζουν οι ίδιες για την φύση  και την έκταση των ερευνών που πρέπει να γίνουν, και ανακοινώνουν στο Κράτος μέλος υποδοχής τα συμπεράσματα που συνάγουν απ' αυτές, εν όψει των βεβαιώσεων ή εγγράφων που έχει εκδώσει.  Τα Κράτη μέλη εξασφαλίζουν το απόρρητο των διαβιβαζομένων πληροφοριών.   Άρθρο 7  1. Όταν σε Κράτος μέλος υποδοχής ισχύουν νομοθετικές, κανονιστικές και διοικητικές διατάξεις, οι οποίες αφορούν την άσκηση μίας από τις αναφερόμενες στο άρθρο 1 δραστηριότητες και αναφέρονται στο ήθος ή στην εντιμότητα του ενδιαφερομένου,  περιλαμβανομένων των διατάξεων που προβλέπουν πειθαρχικές κυρώσεις σε περίπτωση βαρέος επαγγελματικού παραπτώματος ή καταδίκης για ποινικό αδίκημα, το Κράτος μέλος καταγωγής ή προελεύσεως διαβιβάζει στο Κράτος μέλος υποδοχής τις αναγκαίες πληροφορίες  για τα μέτρα ή τις κυρώσεις επαγγελματικού ή διοικητικού χαρακτήρα που έχουν ληφθεί κατά του ενδιαφερομένου, καθώς και για τις ποινικές κυρώσεις, που ενδιαφέρουν την άσκηση του επαγγέλματος στο Κράτος μέλος καταγωγής ή προελεύσεως.  2. Αν το Κράτος μέλος υποδοχής γνωρίζει σοβαρά και συγκεκριμένα γεγονότα, τα οποία συνέβησαν εκτός της επικρατείας του και δύνανται να έχουν συνέπειες στην άσκηση της σχετικής δραστηριότητος, δύναται να ενημερώσει σχετικά το Κράτος μέλος καταγωγής ή  προελεύσεως.  Το Κράτος μέλος καταγωγής ή προελεύσεως ελέγχει την ακρίβεια των γεγονότων, κατά το μέτρο που δύνανται να έχουν σ'αυτό το Κράτος μέλος συνέπειες επί της ασκήσεως της σχετικής δραστηριότητος. Οι αρχές του Κράτους αυτού αποφασίζουν οι ίδιες για τη φύση  και την έκταση των ερευνών που πρέπει να διενεργηθούν, και ανακοινώνουν στο Κράτος μέλος υποδοχής τα συμπεράσματα που συνάγουν απ' αυτές εν όψει των πληροφοριών που έχουν μεταβιβάσει δυνάμει της παραγράφου 1.  3. Τα Κράτη μέλη εξασφαλίζουν το απόρρητο των διαβιβαζομένων πληροφοριών.   Άρθρο 8  Όταν το Κράτος μέλος υποδοχής απαιτεί από τους υπηκόους του, για την ανάληψη μίας από τις δραστηριότητες που αναφέρονται στο άρθρο 1 ή για την άσκηση αυτής, έγγραφο σχετικό με τη σωματική ή ψυχική υγεία του ενδιαφερομένου το Κράτος αυτό δέχεται  ως επαρκή την υποβολή του εγγράφου που ζητείται στο Κράτος μέλος καταγωγής ή προελεύσεως.  Όταν το Κράτος μέλος καταγωγής ή προελεύσεως δεν απαιτεί τέτοιο έγγραφο για την ανάληψη της σχετικής δραστηριότητος ή για την άσκηση αυτής, το Κράτος μέλος υποδοχής δέχεται βεβαίωση χορηγούμενη από την αρμόδια αρχή του Κράτους μέλους καταγωγής ή  προελεύσεως η οποία να αντιστοιχεί στις βεβαιώσεις του Κράτους μέλους υποδοχής.   Άρθρο 9  Τα έγγραφα που αναφέρονται στα άρθρα 6, 7 και 8 δεν δύνανται να υποβληθούν μετά την πάροδο τριών μηνών από της ημερομηνίας εκδόσεώς τους.   Άρθρο 10  1. Η διαδικασία αποδοχής για την ανάληψη μιας από τις δραστηριότητες που αναφέρονται στο άρθρο 1, σύμφωνα με τα άρθρα 6, 7 και 8, πρέπει να περατούται εντός συντομωτάτης προθεσμίας, το αργότερο δε εντός τριών μηνών από της υποβολής όλων των  δικαιολογητικών υπό του ενδιαφερομένου, με την επιφύλαξη των καθυστερήσεων που δύνανται να προκύψουν από ενδεχόμενη προσφυγή μετά την λήξη της διαδικασίας αυτής.  2. Στις περιπτώσεις που αναφέρονται στο άρθρο 6 παράγραφος 3 και στο άρθρο 7 παράγραφος 2, η αίτηση περί επανεξετάσεως αναστέλλει την προθεσμία της παραγράφου 1.  Το Κράτος μέλος από το οποίο εζητήθησαν πληροφορίες διαβιβάζει την απάντησή του εντός τριών μηνών.  Το Κράτος μέλος υποδοχής συνεχίζει την προβλεπομένη στην παράγραφο 1 διαδικασία αμέσως μετά την λήψη της απαντήσεως ή από της λήξεως της προθεσμίας αυτής.   Β. Ειδικές διατάξεις περί της παροχής υπηρεσιών   Άρθρο 11  1. Όταν Κράτος μέλος απαιτεί από τους υπηκόους του για την ανάληψη μίας από τις δραστηριότητες που αναφέρονται στο άρθρο 1 ή για την άσκηση αυτής είτε άδεια είτε εγγραφή ή συμμετοχή σε επαγγελματική οργάνωση ή σύλλογο, το εν λόγω Κράτος μέλος  απαλλάσσει της υποχρεώσεως αυτής τους υπηκόους των Κρατών μελών σε περίπτωση παροχής υπηρεσιών.  Ο δικαιούχος παρέχει υπηρεσίες με τα ίδια δικαιώματα και τις ίδιες υποχρεώσεις, όπως και οι υπήκοοι του Κράτους μέλους υποδοχής- υπόκειται, ιδίως στις πειθαρχικές διατάξεις επαγγελματικού ή διοικητικού χαρακτήρα που εφαρμόζονται στο Κράτος μέλος αυτό.  Όταν το Κράτος μέλος υποδοχής λαμβάνει μέτρα κατ' εφαρμογή του δευτέρου εδαφίου ή περιέρχονται εις γνώση του γεγονότα που αντίκεινται στις προαναφερθείσες διατάξεις, ενημερώνει αμέσως περί αυτού το Κράτος μέλος όπου είναι εγκατεστημένος ο δικαιούχος.  2. Το Κράτος μέλος υποδοχής δύναται να επιβάλει στους δικαιούχους την υποχρέωση υποβολής στις αρμόδιες αρχές προηγουμένης δηλώσεως περί παροχής των υπηρεσιών τους, σε περίπτωση κατά την οποία η εκτέλεση της παροχής αυτής συνεπάγεται προσωρινή διαμονή  στην επικράτειά του.  Σε επείγουσες περιπτώσεις η δήλωση αυτή δύναται να γίνει εντός της συντομώτερης δυνατής προθεσμίας μετά την παροχή των υπηρεσιών.  3. Κατ' εφαρμογή των παραγράφων 1 και 2 το Κράτος μέλος υποδοχής δύναται να απαιτήσει από τον δικαιούχο ένα ή περισσότερα έγγραφα που να περιλαμβάνουν τις ακόλουθες ενδείξεις:  - την δήλωση που αναφέρεται στην παράγραφο 2,  - βεβαίωση που να πιστοποιεί ότι ο δικαιούχος ασκεί νόμιμα τις σχετικές δραστηριότητες στο Κράτος μέλος όπου είναι εγκατεστημένος,  - βεβαίωση ότι ο δικαιούχος διαθέτει το ή τα διπλώματα, πιστοποιητικά ή άλλους τίτλους που απαιτούνται για την παροχή των σχετικών υπηρεσιών και αναφέρονται στην παρούσα οδηγία.  4. Το ή τα έγγραφα που προβλέπονται στην παράγραφο 3 δεν δύνανται να υποβληθούν μετά την πάροδο δώδεκα μηνών από της ημερομηνίας εκδόσεώς τους.  5. Όταν Κράτος μέλος αφαιρεί, εν όλω ή εν μέρει, προσωρινά ή οριστικά, υπό υπηκόους του ή υπήκοο άλλου Κράτους μέλους εγκατεστημένο στην επικράτειά του το δικαίωμα να ασκεί μία από τις δραστηριότητες που αναφέρονται στο άρθρο 1, μεριμνά κατά περίπτωση,  για την προσωρινή ή οριστική ανάκληση της βεβαιώσεως που αναφέρεται στην παράγραφο 3 περίπτωση δεύτερη.   Άρθρο 12  Όταν, σε Κράτος μέλος υποδοχής, η ρύθμιση με ασφαλιστικούς οργανισμούς, των λογαριασμών που αναφέρονται σε παρεχόμενες υπηρεσίες υπέρ των κοινωνικά ασφαλισμένων, προϋποθέτει εγγραφή σε οργανισμό κοινωνικής ασφαλίσεως δημοσίου δικαίου, το εν  λόγω Κράτος μέλος, σε περίπτωση παροχής υπηρεσιών που συνεπάγονται μετακίνηση του δικαιούχου, απαλλάσσει της υποχρεώσεως αυτής τους υπηκόους των Κρατών μελών που είναι εγκατεστημένοι σε άλλο Κράτος μέλος. Ο δικαιούχος ενημερώνει προηγουμένως ή, σε  επείγουσες περιπτώσεις, μεταγενεστέρως, τον εν λόγω οργανισμό περί της παροχής των υπηρεσιών του.   Γ. Κοινές διατάξεις περί του δικαιώματος εγκαταστάσεως και της ελεύθερης παροχής υπηρεσιών   Άρθρο 13  Όταν, σε ένα Κράτος μέλος υποδοχής, η χρήση του επαγγελματικού τίτλου, η οποία σχετίζεται με μία από τις δραστηριότητες που αναφέρονται στο άρθρο 1, ρυθμίζεται νομοθετικά, οι υπήκοοι των άλλων Κρατών μελών, οι οποίοι πληρούν τις προβλεπόμενες  στα άρθρα 2 και 4 προϋποθέσεις, δύνανται να φέρουν τον επαγγελματικό τίτλο του Κράτους μέλους υποδοχής ο οποίος αντιστοιχεί στο Κράτος αυτό, στις εν λόγω προϋποθέσεις εκπαιδεύσεως και να κάνουν-χρήση της συντμήσεώς του.   Άρθρο 14  Όταν Κράτος μέλος υποδοχής απαιτεί από τους υπηκόους του όρκο ή επίσημη δήλωση για την ανάληψη μίας από τις δραστηριότητες που αναφέρονται στο άρθρο 1 ή για την άσκηση αυτής, και στην περίπτωση που ο τύπος του όρκου ή της εν λόγω δηλώσεως δεν  δύναται να χρησιμοποιηθεί από τους υπηκόους των άλλων Κρατών μελών, το Κράτος μέλος υποδοχής μεριμνά ώστε να ευρίσκεται στη διάθεση των ενδιαφερομένων κατάλληλος και ισότιμος τύπος όρκου.   Άρθρο 15  1. Τα Κράτη μέλη λαμβάνουν τα μέτρα που είναι αναγκαία ώστε να παρέχεται η δυνατότης στους δικαιούχους να ενημερώνονται περί της υγειονομικής και κοινωνικής νομοθεσίας, καθώς και, κατά περίπτωση, περί της επαγγελματικής δεοντολογίας που ισχύει  στο Κράτος μέλος υποδοχής.  Για τον σκοπό αυτό δύνανται να συνιστούν υπηρεσίες ενημερώσεως, από τις οποίες οι δικαιούχοι δύνανται να λαμβάνουν τις αναγκαίες πληροφορίες. Σε περίπτωση εγκαταστάσεως, τα Κράτη μέλη υποδοχής δύνανται να υποχρεώνουν τους δικαιούχους να έρχονται σε  επαφή με τις υπηρεσίες αυτές.  2. Τα Κράτη μέλη δύνανται να συστήσουν τις αναφερόμενες στην παράγραφο 1 υπηρεσίες, δίπλα σε αρμόδιες αρχές ή οργανισμούς που ορίζουν εντός της προθεσμίας που προβλέπεται στο άρθρο 19 παράγραφος 1.  3. Τα Κράτη μέλη ενεργούν έτσι ώστε, εφ' όσον παραστεί ανάγκη, να αποκτούν οι δικαιούχοι, προς το συμφέρον τους και προς το συμφέρον των ασθενών τους, τις γλωσσικές εκείνες γνώσεις που είναι αναγκαίες για την άσκηση της επαγγελματικής τους  δραστηριότητος στο Κράτος μέλος υποδοχής.   ΚΕΦΑΛΑΙΟ VI ΤΕΛΙΚΕΣ ΔΙΑΤΑΞΕΙΣ   Άρθρο 16  Το Κράτος μέλος υποδοχής δύναται, σε περίπτωση δικαιολογημένων αμφιβολιών, να απαιτήσει από τις αρμόδιες αρχές άλλου Κράτους μέλους την βεβαίωση της γνησιότητος των διπλωμάτων, πιστοποιητικών και άλλων τίτλων που έχουν εκδοθεί στο τελευταίο  αυτό Κράτος και που αναφέρονται στα κεφάλαια II και III, καθώς και την βεβαίωση του γεγονότος, ότι ο δικαιούχος πληροί όλες τις προβλεπόμενες από την οδηγία 77/453/ΕΟΚ προϋποθέσεις εκπαιδεύσεως.   Άρθρο 17  Τα Κράτη μέλη ορίζουν, εντός της προθεσμίας που προβλέπεται στο άρθρο 19 παράγραφος 1, τις αρχές και τους οργανισμούς που είναι αρμόδιες να χορηγούν ή να δέχονται τα διπλώματα, πιστοποιητικά ή άλλους τίτλους, καθώς και τα προβλεπόμενα στην  παρούσα οδηγία έγγραφα και πληροφορίες, ενημερώνουν δε αμέσως περί αυτού τα άλλα Κράτη μέλη και την Επιτροπή.   Άρθρο 18  Η παρούσα οδηγία ισχύει επίσης για τους υπηκόους των Κρατών μελών, οι οποίοι σύμφωνα με τον Κανονισμό (ΕΟΚ) αριθ. 1612/68, ασκούν ή θα ασκήσουν ως μισθωτοί μία από τις δραστηριότητες που αναφέρονται στο άρθρο 1.   Άρθρο 19  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός δύο ετών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή τις σημαντικές διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 20  Αν κατά την εφαρμογή της παρούσης οδηγίας παρουσιάζονται σε ορισμένους τομείς μείζονες δυσχέρειες για ένα Κράτος μέλος, η Επιτροπή εξετάζει τις δυσχέρειες αυτές σε συνεργασία με το εν λόγω Κράτος και λαμβάνει την γνώμη της Επιτροπής Ανωτέρων  Υπαλλήλων επί της Δημοσίας Υγείας, η οποία συνεστήθη με την απόφαση 75/365/ΕΟΚ(5), όπως ετροποποιήθη με την απόφαση 77/455/ΕΟΚ(6).  Εφ' όσον παραστεί ανάγκη, η Επιτροπή υποβάλλει στο Συμβούλιο τις κατάλληλες προτάσεις.   Άρθρο 21  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 27 Ιουνίου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Α 65 της 5.6.1970, σ. 12.  (2) ΕΕ αριθ. Α 108 της 26.8.1970, σ. 23.  (3) ΕΕ αριθ. Ν 176 της 15.7.1977, σ. 8.  (4) ΕΕ αριθ. Ν 257 της 19:10.1968, σ. 2.  (5) ΕΕ αριθ. Ν 167 της 30.6.1975, σ. 19.  (6) ΕΕ αριθ. Ν 176 της 15.7.1977, σ. 13.


Avis juridique important

|

31980L1273

Οδηγία 80/1273/ΕΟΚ του Συμβουλίου της 22ας Δεκεμβρίου 1980 περί τροποποίησης, λόγω της προσχώρησης της Ελληνικής Δημοκρατίας στις Ευρωπαϊκές Κοινότητες, της οδηγίας 80/154/ΕΟΚ «περί αμοιβαίας αναγνώρισης των διπλωμάτων, πιστοποιητικών και άλλων τίτλων των μαιών, και περί των μέτρων προς διευκόλυνση της πραγματικής άσκησης του δικαιώματος εγκατάστασης και του δικαιώματος της ελεύθερης παροχής υπηρεσιών»

Επίσημη Εφημερίδα αριθ. L 375 της 31/12/1980 σ. 0074 - 0074 Φινλανδική ειδική έκδοση: Κεφάλαιο 6 τόμος 2 σ. 0077  Ελληνική ειδική έκδοση: Κεφάλαιο 06 τόμος 3 σ. 0007  Σουηδική ειδική έκδοση: Κεφάλαιο 6 τόμος 2 σ. 0077  Ισπανική ειδική έκδοση: Κεφάλαιο 06 τόμος 2 σ. 0125  Πορτογαλική ειδική έκδοση : Κεφάλαιο 06 τόμος 2 σ. 0125

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως, συνεπεία της προσχωρήσεως της Ελληνικής Δημοκρατίας στις Ευρωπαϊκές Κοινότητες, της οδηγίας 80/154/ΕΟΚ "περί αμοιβαίας αναγνωρίσεως των διπλωμάτων, πιστοποιητικών και άλλων τίτλων  μαίας και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη προσχωρήσεως 1979, και ιδίως το άρθρο 146,  Εκτιμώντας:  ότι η οδηγία 80/154/ΕΟΚ του Συμβουλίου της 21ης Ιανουαρίου 1980, περί αμοιβαίας αναγνωρίσεως των διπλωμάτων, πιστοποιητικών και άλλων τίτλων μαίας και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως και του  δικαιώματος ελεύθερης παροχής υπηρεσιών(1), εξεδόθη μετά την υπογραφή της συνθήκης προσχωρήσεως 1979- ότι, λόγω της προσχωρήσεως της Ελλάδος, κρίνεται αναγκαίο να γίνουν ορισμένες προσαρμογές στην προαναφερθείσα οδηγία, ώστε να εξασφαλισθεί η ίση εφαρμογή της από την Ελλάδα και τα άλλα Κράτη Μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 80/154/ΕΟΚ τροποποιείται ως εξής:  1. Στο άρθρο 1 προστίθενται οι ακόλουθοι όροι:  "στην Ελλάδα:  "Μαία"".  2. Στο άρθρο 3 προστίθεται το ακόλουθο σημείο:  "ι. στην Ελλάδα:  - το πτυχίο μαίας, αρμοδίως επικυρωμένο από το Υπουργείο Κοινωνικών Υπηρεσιών,  - το πτυχίο Ανωτέρας Σχολής Στελεχών Υγείας και Κοινωνικής Προνοίας, Τμήματος Μαιών, που απονέμεται από τα ΚΑΤΕΕ".   Άρθρο 2  Τα Κράτη Μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός της προθεσμίας που προβλέπεται από το άρθρο 20 παράγραφος 1 της οδηγίας 80/154/ΕΟΚ.  Ενημερώνουν σχετικά αμέσως την Επιτροπή.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 22 Δεκεμβρίου 1980.  Για το Συμβούλιο Ο Πρόεδρος J. SANTER  (1) ΕΕ αριθ. Ν 33 της 11.2.1980, σ. 1.


Avis juridique important

|

31999L0038

Οδηγία 1999/38/ΕΚ του Συμβουλίου της 29ης Απριλίου 1999 για τη δεύτερη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που έχουν σχέση με την έκθεση σε καρκινογόνους παράγοντες κατά την εργασία και για την επέκτασή της ώστε να καλύπτει και τους μεταλλαξιογόνους παράγοντες

Επίσημη Εφημερίδα αριθ. L 138 της 01/06/1999 σ. 0066 - 0069

ΟΔΗΓΙΑ 1999/38/ΕΚ ΤΟΥ ΣΥΜΒΟΥΛΙΟΥτης 29ης Απριλίου 1999για τη δεύτερη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που έχουν σχέση με την έκθεση σε καρκινογόνους παράγοντες κατά την εργασία και για την επέκτασή της ώστε να καλύπτει και τους μεταλλαξιογόνους παράγοντεςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 118 Α,την οδηγία 90/394/ΕΟΚ του Συμβουλίου, της 28ης Ιουνίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(1),την πρόταση της Επιτροπής(2), που υποβλήθηκε κατόπιν διαβουλεύσεων με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας,τη γνώμη της Οικονομικής και Κοινωνικής Επιτροπής(3),Αποφασίζοντας σύμφωνα με τη διαδικασία του άρθρου 189 Γ της συνθήκης(4),Εκτιμώντας:(1) ότι το άρθρο 118 Α της συνθήκης προβλέπει ότι το Συμβούλιο θεσπίζει, με οδηγίες, τις ελάχιστες προδιαγραφές για την προώθηση βελτιώσεων, ιδίως στο χώρο εργασίας, προκειμένου να εξασφαλίζεται καλύτερο επίπεδο προστασίας της ασφάλειας και της υγείας των εργαζομένων·(2) ότι, δυνάμει του εν λόγω άρθρου, στις οδηγίες αυτές πρέπει να αποφεύγεται η επιβολή διοικητικών, οικονομικών και νομικών εξαναγκασμών, οι οποίοι θα εμπόδιζαν τη δημιουργία και την ανάπτυξη των μικρών και μεσαίων επιχειρήσεων·(3) ότι οι μεταλλαξιογόνοι παράγοντες γεννητικών κυττάρων είναι ουσίες οι οποίες μπορούν να προκαλέσουν μόνιμη αλλαγή της ποσότητος ή της δομής του γενετικού υλικού ενός κυττάρου, κάτι που συνεπάγεται μεταβολή των φαινοτυπικών χαρακτηριστικών του κυττάρου αυτού, η οποία μπορεί να μεταδοθεί στα καταγόμενα από αυτό κύτταρα·(4) ότι, λόγω του μηχανισμού δράσης τους, οι μεταλλαξιογόνοι παράγοντες γεννητικών κυττάρων ενδέχεται να έχουν καρκινογόνο επίδραση·(5) ότι το μονομερές βινυλοχλωρίδιο κατατάσσεται ως καρκινογόνος παράγοντας κατηγορίας 1 σύμφωνα με την οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών(5)·(6) ότι, για λόγους συνέπειας και σαφήνειας, οι βασικές διατάξεις της οδηγίας 78/610/ΕΟΚ του Συμβουλίου, της 29ης Ιουνίου 1978, περί προσεγγίσεως των νομοθετικών, κανονιστικών και διοικητικών διατάξεων των κρατών μελών, οι οποίες αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο(6), θα πρέπει να συμπεριληφθούν στην παρούσα οδηγία χωρίς να μειωθεί το επίπεδο προστασίας της υγείας και της ασφάλειας των εργαζομένων·(7) ότι η οδηγία 78/610/ΕΟΚ μπορεί να καταργηθεί μετά τη θέση σε εφαρμογή της παρούσας οδηγίας·(8) ότι η καρκινογόνος επίδραση της σκόνης ξύλου δρυός και οξιάς έχει επιβεβαιωθεί από επιδημιολογικές μελέτες που έγιναν σε εργαζόμενους που εκτίθενται σε αυτήν· ότι είναι πιθανότατο η σκόνη και των άλλων ειδών σκληρών ξύλων να μπορούν να προξενήσουν καρκίνο σε ανθρώπους· ότι, κατά συνέπεια, οι συγκεκριμένοι εργάτες εκτίθενται σε σοβαρό δυνητικό κίνδυνο να παρουσιάσουν καρκίνο·(9) ότι για την προστασία της υγείας των εργαζομένων θα πρέπει να τηρείται η αρχή της πρόληψης· ότι, κατά συνέπεια, η οδηγία 90/394/ΕΟΚ θα πρέπει να επεκταθεί ώστε να καλύπτει κάθε είδους σκόνη σκληρού ξύλου·(10) ότι καλόν είναι να διεξαχθούν περαιτέρω έρευνες της καρκινογόνου επίδρασης της σκόνης άλλων ξύλων· ότι η Επιτροπή οφείλει να υποβάλει προτάσεις για την προστασία της υγείας των εργαζομένων, στις περιπτώσεις που προσδιορίζεται κίνδυνος·(11) ότι το άρθρο 16 της οδηγίας 90/394/ΕΟΚ προβλέπει τη θέσπιση οριακών τιμών έκθεσης για όλους αυτούς τους καρκινογόνους παράγοντες για τους οποίους είναι δυνατόν κάτι τέτοιο, με βάση τις διαθέσιμες πληροφορίες, περιλαμβανομένων των επιστημονικών και τεχνικών δεδομένων·(12) ότι θα πρέπει να καθοριστούν τέτοιες οριακές τιμές για τις σκόνες σκληρών ξύλων· ότι θα πρέπει να μειωθούν οι τρέχουσες οριακές τιμές για το μονομερές βινυλοχλωρίδιο ώστε να αντικατοπτρίζουν καλύτερα τα ελάχιστα πρότυπα για τεχνολογικές διεργασίες, τα οποία απηχούν παράγοντες που έχουν σχέση με τη σκοπιμότητα, χωρίς να εγκαταλείπεται ο στόχος της διασφάλισης της υγείας των εργαζομένων στο χώρο εργασίας·(13) ότι οι εργαζόμενοι πρέπει να προστατεύονται αποτελεσματικά από τον κίνδυνο να παρουσιάσουν καρκίνο οφειλόμενο στο ότι το επάγγελμά τους συνεπάγεται έκθεση σε σκόνη σκληρών ξύλων· ότι σκοπός της παρούσας οδηγίας δεν είναι να περισταλεί η χρήση του ξύλου είτε μέσω της αντικατάστασής του με άλλα υλικά είτε μέσω της αντικατάστασης της χρήσης ορισμένων ειδών ξύλου με άλλα είδη ξύλου·(14) ότι η τήρηση των στοιχειωδών προδιαγραφών για την προστασία της υγείας και της ασφάλειας των εργαζομένων από τους συγκεκριμένους κινδύνους που συνδέονται με καρκινογόνους παράγοντες αποσκοπεί όχι μόνο στη διασφάλιση της προστασίας της υγείας και της ασφάλειας κάθε εργαζομένου αλλά και στην παροχή, σε όλους τους εργαζομένους της Κοινότητας, ενός ελάχιστου επιπέδου προστασίας·(15) ότι πρέπει να θεσπιστεί, στο σύνολο της Κοινότητας, ένα εύλογο επίπεδο προστασίας από τους κινδύνους που συνδέονται με καρκινογόνους παράγοντες και ότι το επίπεδο αυτό πρέπει να καθοριστεί με ένα πλαίσιο γενικών αρχών που θα επιτρέψει στα κράτη μέλη να εφαρμόζουν με συνέπεια τις ελάχιστες προδιαγραφές·(16) ότι οι τροποποιήσεις που περιέχονται στην παρούσα οδηγία αποτελούν πρακτική πτυχή της υλοποίησης της κοινωνικής διάστασης της εσωτερικής αγοράς·(17) ότι, σύμφωνα με την απόφαση 74/325/ΕΟΚ(7), η Επιτροπή πρέπει να διαβουλεύεται με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας, με σκοπό την κατάρτιση προτάσεων στον τομέα αυτό,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 90/394/ΕΟΚ, τροποποιείται ως εξής:1. Στο άρθρο 1, η παράγραφος 4 αντικαθίσταται από το ακόλουθο κείμενο: "4. Όσον αφορά τον αμίαντο, με τον οποίο ασχολείται η οδηγία 83/477/ΕΟΚ(8), οι διατάξεις της παρούσας οδηγίας εφαρμόζονται όταν αυτές είναι πιο ευνοϊκές για την υγεία και την ασφάλεια στην εργασία."2. Στο άρθρο 2, μετά από το στοιχείο α) παρεμβάλλεται το ακόλουθο στοιχείο: "αα) 'μεταλλαξιογόνος παράγοντας' σημαίνει:i) ουσία η οποία, σύμφωνα με τα κριτήρια του παραρτήματος VI της οδηγίας 67/548/ΕΟΚ, κατατάσσεται στους μεταλλαξιογόνους παράγοντες κατηγορίας 1 ή 2,ii) παρασκεύασμα αποτελούμενο από μία ή περισσότερες από τις ουσίες που αναφέρονται στο σημείο i), όπου η συγκέντρωση μίας ή περισσότερων επιμέρους ουσιών ανταποκρίνεται στις απαιτήσεις σχετικά με τα όρια συγκέντρωσης για την ταξινόμηση του παρασκευάσματος στους μεταλλαξιογόνους παράγοντες κατηγορίας 1 ή 2, όπως ορίζονται είτε:- στο παράρτημα I της οδηγίας 67/548/ΕΟΚ είτε- στο παράρτημα I της οδηγίας 88/379/ΕΟΚ, εφόσον η ουσία ή οι ουσίες δεν εμφανίζονται στο παράρτημα I της οδηγίας 67/548/ΕΟΚ ή εμφανίζονται σε αυτό χωρίς όρια συγκέντρωσης."3. Στο άρθρο 1 παράγραφος 1, στο άρθρο 3 παράγραφος 1, παράγραφος 2 πρώτο και δεύτερο εδάφιο και παράγραφος 4, στο άρθρο 5 παράγραφος 5 στοιχεία γ), δ), ε) και ι), στο άρθρο 6 στοιχεία α) και β), στο άρθρο 10 παράγραφος 1 εισαγωγική φράση και στοιχείο α), στο άρθρο 11 παράγραφος 2, στο άρθρο 14 παράγραφος 3, στο άρθρο 16 παράγραφος 1 και στο άρθρο 17 παράγραφος 2, οι όροι "καρκινογόνοι παράγοντες" αντικαθίστανται από τους όρους "καρκινογόνοι ή μεταλλαξιογόνοι παράγοντες".4. Στο άρθρο 2 στοιχείο β), στο άρθρο 4 παράγραφος 1 στο άρθρο 5 παράγραφος 2 και παράγραφος 5 εισαγωγική φράση, και στοιχείο α) οι όροι "καρκινογόνου παράγοντα" αντικαθίστανται από τους όρους "καρκινογόνου ή μεταλλαξιογόνου παράγοντα".5. Στο παράρτημα I προστίθεται ακόλουθο σημείο: "5. Εργασίες που περιλαμβάνουν έκθεση σε σκόνες σκληρών ξύλων(9):"6. Στο παράρτημα III, το τμήμα Α αντικαθίσταται από το ακόλουθο κείμενο: "Α. ΟΡΙΑΚΕΣ ΤΙΜΕΣ ΕΠΑΓΓΕΛΜΑΤΙΚΗΣ ΕΚΘΕΣΗΣ>ΘΕΣΗ ΠΙΝΑΚΑ>"Άρθρο 2Η οδηγία 78/610/ΕΟΚ καταργείται από τις 29 Απριλίου 2003.Άρθρο 3Η Επιτροπή μπορεί, με βάση τα τελευταία διαθέσιμα επιστημονικά δεδομένα, και μέσα σε δύο έτη από την έκδοση της παρούσας οδηγίας, να υποβάλει στο Συμβούλιο πρόταση για τη θέσπιση αναθεωρημένων οριακών τιμών για το μονομερές βινυλοχλωρίδιο και για τις σκόνες σκληρού ξύλου σύμφωνα με το άρθρο 118 Α της συνθήκης.Άρθρο 41. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους με την οδηγία αυτή, το αργότερο μέχρι τις 29 Απριλίου 2003. Ενημερώνουν αμέσως σχετικά την Επιτροπή.Οι διατάξεις αυτές όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από την αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου που εκδίδουν στον τομέα που διέπεται από την παρούσα οδηγία.Άρθρο 5Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Λουξεμβούργο, 29 Απριλίου 1999.Για το ΣυμβούλιοΟ ΠρόεδροςW. MÜLLER(1) ΕΕ L 196 της 26.7.1990, σ. 1· οδηγία όπως τροποποιήθηκε από την οδηγία 97/42/ΕΚ (ΕΕ L 179 της 8.7.1997, σ. 4).(2) ΕΕ C 123 της 22.4.1998, σ. 21.(3) ΕΕ C 284 της 14.9.1998, σ. 111.(4) Γνώμη του Ευρωπαϊκού Κοινοβουλίου της 22ας Οκτωβρίου 1998 (ΕΕ C 341 της 9.11.1998, σ. 134), κοινή θέση του Συμβουλίου της 22ας Δεκεμβρίου 1998 (ΕΕ C 55 της 25.2.1999, σ. 39) και απόφαση του Ευρωπαϊκού Κοινοβουλίου της 13ης Απριλίου 1999 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 196 της 16.8.1967, σ. 1· οδηγία όπως τροποποιήθηκε τελευταία από την οδηγία 97/69/ΕΚ (ΕΕ L 343 της 13.12.1997, σ. 19).(6) ΕΕ L 197 της 22.7.1978, σ. 12.(7) ΕΕ L 185 της 9.7.1974, σ. 15· απόφαση όπως τροποποιήθηκε τελευταία από την πράξη προσχώρησης του 1994.(8) ΕΕ L 263 της 24.9.1983, σ. 25· οδηγία που τροποποιήθηκε τελευταία από την οδηγία 98/24/ΕΚ (ΕΕ L 131 της 5.5.1998, σ. 11).(9) Ένας κατάλογος ορισμένων σκληρών ξύλων περιέχεται στον τόμο 62 των μονογραφιών για την εκτίμηση των κινδύνων καρκινογένεσης στον άνθρωπο 'Σκόνη ξύλου και φορμαλδεΰδη', που εκδόθηκε από το διεθνές κέντρο καρκινολογικών, ερευνών, Λυών 1995.


Avis juridique important

|

31997L0042

Οδηγία 97/42/ΕΚ του Συμβουλίου της 27ης Ιουνίου 1997 για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)

Επίσημη Εφημερίδα αριθ. L 179 της 08/07/1997 σ. 0004 - 0006

ΟΔΗΓΙΑ 97/42/ΕΚ ΤΟΥ ΣΥΜΒΟΥΛΙΟΥ της 27ης Ιουνίου 1997 για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 118 Α,την οδηγία 90/394/ΕΟΚ του Συμβουλίου, της 28ης Ιουνίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (1), και ιδίως το άρθρο 16,την πρόταση της Επιτροπής (2), η οποία καταρτίστηκε μετά από διαβούλευση με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας,τη γνώμη της Οικονομικής και Κοινωνικής Επιτροπής (3),Αποφασίζοντας με τη διαδικασία του άρθρου 189 Γ της συνθήκης (4),Εκτιμώντας:(1) ότι το άρθρο 118 Α της συνθήκης προβλέπει ότι το Συμβούλιο θεσπίζει, με οδηγίες, τις ελάχιστες προδιαγραφές για την προώθηση της καλυτέρευσης, ιδίως, του χώρου εργασίας για να εξασφαλιστεί καλύτερο επίπεδο προστασίας της ασφάλειας και της υγείας των εργαζομένων 7(2) ότι, δυνάμει του άρθρου αυτού, στις οδηγίες αυτές πρέπει να αποφεύγεται η επιβολή διοικητικών, οικονομικών και νομικών περιορισμών, οι οποίοι θα εμπόδιζαν τη δημιουργία και την ανάπτυξη μικρομεσαίων επιχειρήσεων 7(3) ότι η οδηγία 91/325/ΕΟΚ της Επιτροπής, της 1ης Μαρτίου 1991, για τη δωδέκατη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών (5) εισάγει, στο παράρτημα ΙΙΙ, νέες ενδείξεις για την επισήμανση των κινδύνων για την υγεία, οι οποίοι προέρχονται από την παρατεταμένη έκθεση και για τον κίνδυνο καρκίνου λόγω εισπνοής 7(4) ότι, σε κάθε εργασιακό περιβάλλον, οι εργαζόμενοι πρέπει να προστατεύονται από παρασκευάσματα που περιέχουν έναν ή περισσότερους καρκινογόνους παράγοντες και από τις καρκινογόνες ενώσεις οι οποίες σχηματίζονται στον τόπο εργασίας 7(5) ότι, για μερικούς παράγοντες, είναι αναγκαίο να εξετάζονται όλες οι οδοί απορρόφησης, συμπεριλαμβανομένης της δυνατότητας διείσδυσης διά του δέρματος, ώστε να εξασφαλίζεται το καλύτερο δυνατό επίπεδο προστασίας 7(6) ότι η διατύπωση του σημείου 2 του παραρτήματος Ι της οδηγίας 90/394/ΕΟΚ σχετικά με τους πολυκυκλικούς αρωματικούς υδρογονάνθρακες έθεσε προβλήματα ερμηνείας σε πολλά κράτη μέλη 7 ότι, επομένως, απαιτείται νέα και ακριβέστερη διατύπωση 7(7) ότι το άρθρο 16 της οδηγίας 90/394/ΕΟΚ προβλέπει τον καθορισμό οριακών τιμών έκθεσης με βάση τις διαθέσιμες πληροφορίες, συμπεριλαμβανομένων των επιστημονικών και τεχνικών δεδομένων, όσον αφορά όλους τους καρκινογόνους παράγοντες για τους οποίους αυτό είναι δυνατόν 7(8) ότι οι οριακές τιμές επαγγελματικής έκθεσης πρέπει να θεωρούνται ως σημαντική συνιστώσα των γενικών ρυθμίσεων για την προστασία των εργαζομένων 7 ότι οι οριακές τιμές πρέπει να αναθεωρούνται, όταν κρίνεται αναγκαίο, με βάση τα πιο πρόσφατα επιστημονικά δεδομένα 7(9) ότι το βενζόλιο είναι καρκινογόνος παράγοντας απαντώμενος σε πολλές καταστάσεις εργασίας 7 ότι, επομένως, μεγάλος αριθμός εργαζομένων εκτίθεται σε κίνδυνο για την υγεία 7 ότι, μολονότι οι σημερινές επιστημονικές γνώσεις δεν επιτρέπουν τον καθορισμό επιπέδου κάτω από το οποίο παύουν να υφίστανται οι κίνδυνοι για την υγεία, η μείωση της έκθεσης στο βενζόλιο θα μειώσει και τους κινδύνους αυτούς 7(10) ότι η τήρηση των στοιχειωδών προδιαγραφών για την προστασία της υγείας και της ασφάλειας των εργαζομένων από τους συγκεκριμένους κινδύνους που συνδέονται με καρκινογόνους παράγοντες, αποσκοπεί όχι μόνο στο να εξασφαλίζει την προστασία της υγείας και της ασφάλειας κάθε εργαζόμενου, αλλά και στο να παρέχει, για όλους τους εργαζόμενους της Κοινότητας, ένα επίπεδο στοιχειώδους προστασίας 7(11) ότι πρέπει να θεσπιστεί, στο σύνολο της Κοινότητας, ένα εύλογο επίπεδο προστασίας από τους κινδύνους που συνδέονται με καρκινογόνους παράγοντες και ότι το επίπεδο αυτό δεν πρέπει να καθοριστεί με λεπτομερείς κανονιστικές προδιαγραφές αλλά με ένα πλαίσιο γενικών αρχών που θα επιτρέψει στα κράτη μέλη να εφαρμόζουν με συνέπεια τις στοιχειώδεις προδιαγραφές 7(12) ότι η τροποποίηση αυτή αποτελεί πρακτική πτυχή της υλοποίησης της κοινωνικής διάστασης της εσωτερικής αγοράς 7(13) ότι, σύμφωνα με την απόφαση 74/325/ΕΟΚ (6), η Επιτροπή πρέπει να διαβουλεύεται με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας, με σκοπό την κατάρτιση προτάσεων στον τομέα αυτό,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 90/394/ΕΟΚ τροποποιείται ως εξής:1. Στο άρθρο 1 προστίθεται η ακόλουθη παράγραφος:«4. Όσον αφορά τον αμίαντο και το μονομερές χλωριούχο βινύλιο, με τα οποία ασχολούνται ειδικές οδηγίες, οι διατάξεις της παρούσας οδηγίας εφαρμόζονται όταν αυτές ευνοούν περισσότερο την ασφάλεια και την υγεία κατά την εργασία.»2. Το άρθρο 2 αντικαθίσταται από το ακόλουθο:«Άρθρο 2Για τους σκοπούς της παρούσας οδηγίας,α) "καρκινογόνος παράγοντας" σημαίνει:i) ουσία η οποία ανταποκρίνεται στα κριτήρια για την ταξινόμηση ως καρκινογόνος παράγοντας στην κατηγορία 1 ή 2, που παρατίθεται στο παράρτημα VI της οδηγίας 67/548/ΕΟΚ 7ii) παρασκεύασμα αποτελούμενο από μία ή περισσότερες ουσίες οι οποίες αναφέρονται στο σημείο i), στο οποίο η συγκέντρωση μίας ή περισσότερων επιμέρους ουσιών ανταποκρίνεται στις απαιτήσεις ορίων συγκέντρωσης για την ταξινόμηση του παρασκευάσματος στους καρκινογόνους παράγοντες κατηγορίας 1 ή 2 που ορίζονται:- στο παράρτημα Ι της οδηγίας 67/548/ΕΟΚ ή- στο παράρτημα Ι της οδηγίας 88/379/ΕΟΚ, όταν η ή οι ουσίες δεν αναγράφονται στο παράρτημα Ι της οδηγίας 67/548/ΕΟΚ ή αναγράφονται σ' αυτό χωρίς όρια συγκέντρωσης 7iii) ουσία, παρασκεύασμα ή διαδικασία που αναφέρεται στο παράρτημα Ι, καθώς και ουσία ή παρασκεύασμα που εκλύεται μέσω διαδικασίας που αναφέρεται στο παράρτημα Ι 7β) "οριακή τιμή" σημαίνει, εκτός αν ορίζεται διαφορετικά, το όριο του χρονοσταθμισμένου μέσου όρου της συγκέντρωσης ενός "καρκινογόνου παράγοντα" στον αέρα μέσα στη ζώνη αναπνοής ενός εργαζόμενου σε συνάρτηση με συγκεκριμένη περίοδο αναφοράς που ορίζεται στο παράρτημα ΙΙΙ.»3. Το άρθρο 3 παράγραφος 3 αντικαθίσταται από το ακόλουθο κείμενο:«3. Επιπλέον, κατά την εκτίμηση του κινδύνου, πρέπει να λαμβάνονται υπόψη όλοι οι άλλοι τρόποι έκθεσης, όπως η απορρόφηση μέσα στο δέρμα ή/και διά του δέρματος.»4. Στο άρθρο 5, μετά την παράγραφο 3 προστίθεται η ακόλουθη παράγραφος:«4. Η έκθεση δεν πρέπει να υπερβαίνει την οριακή τιμή καρκινογόνου παράγοντα η οποία ορίζεται στο παράρτημα ΙΙΙ.»Η παράγραφος 4 γίνεται παράγραφος 5.5. Το σημείο 2 του παραρτήματος Ι αντικαθίσταται από το ακόλουθο κείμενο:«2. Εργασίες που συνεπάγονται έκθεση σε πολυκυκλικούς αρωματικούς υδρογονάνθρακες που περιέχονται μέσα στην αιθάλη άνθρακα, την ανθρακόπισσα ή την πισσάσφαλτο.»6. Το μέρος Α του παραρτήματος ΙΙΙ αντικαθίσταται από το ακόλουθο κείμενο:«Α. ΟΡΙΑΚΕΣ ΤΙΜΕΣ ΕΠΑΓΓΕΛΜΑΤΙΚΗΣ ΕΚΘΕΣΗΣ>ΘΕΣΗ ΠΗΝΑΚΑ>Άρθρο 2 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την οδηγία αυτή, το αργότερο στις 27 Ιουνίου 2000 και ενημερώνουν αμέσως σχετικά την Επιτροπή.Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 3 Η παρούσα οδηγία απευθύνεται στα κράτη μέλη.Λουξεμβούργο, 27 Ιουνίου 1997.Για το ΣυμβούλιοΟ ΠρόεδροςA. MELKERT(1) ΕΕ αριθ. L 196 της 26. 7. 1990, σ. 1.(2) ΕΕ αριθ. C 317 της 28. 11. 1995, σ. 16.(3) ΕΕ αριθ. C 97 της 1. 4. 1996, σ. 25.(4) Γνώμη του Ευρωπαϊκού Κοινοβουλίου της 20ής Ιουνίου 1996 (ΕΕ αριθ. C 198 της 8. 7. 1996, σ. 182), κοινή θέση του Συμβουλίου, της 2ας Δεκεμβρίου 1996 (ΕΕ αριθ. C 6 της 9. 1. 1997, σ. 15) και απόφαση του Ευρωπαϊκού Κοινοβουλίου της 9ης Απριλίου 1997 (ΕΕ αριθ. C 132 της 28. 4. 1997).(5) ΕΕ αριθ. L 180 της 8. 7. 1991, σ. 1.(6) ΕΕ αριθ. L 185 της 9. 7. 1974, σ. 15 7 απόφαση όπως τροποποιήθηκε τελευταία από την πράξη προσχώρησης του 1994.